AlexejDobrolubov/national_council_slovak_2010 huggingface dataset:
49. schôdza NR SR - 10.deň - A. dopoludnia
Dátum: 2026-04-28
Poslanec: Nash, Natália 
Druh vystúpenia: Vystúpenie s faktickou poznámkou

Za slovo, pán predsedajúci. Aj vám za váš príspevok, pani Remišová. Včera aj dnes sa ukázalo, že programové vyhlásenie tejto vlády je len s drapom papiera, pretože tam sľúbili veci, ktoré nie sú realizovateľné a tým je napríklad aj tá voľba poštou pre prezidentské voľby, ktorá najmä v jej druhom kole je absolútne nevykonateľná. Správne ste poznamenali, že vyhnali občanov a teraz im berú aj možnosť voliť zo zahraničia bez bariér. Áno, oni im síce umožňujú ísť na ambasádu, lenže to stojí veľa peňazí a niektorí naši spoluobčania si to nebudú môcť dovoliť. Teraz tu splietajú aj dačo o probléme s tajnosťou voľby, ktorá 20 rokov nebola žiadnym problémom. Mňa fascinuje, že píšu v dôvodovej správe aj to, že vlastne reflektovali na požiadavky občanov, aby sa im zvýšil komfort. Tak to je absolútny výsmech, pretože pravda by bola iba vtedy zvýšením komfortu, keby ste zachovali možnosť voliť poštou a aj pridali možnosť voliť na ambasáde alebo na konzuláte. No a ešte tu mám poznámku, že naozaj aj mne prídu ako malé deti, keď klamú. Pretože keby si priznali, prečo to robia, tak by táto fraška nebola až taká trápna. Ďakujem pekne. Pani poslankyňa Jurík. Ďakujem za slovo.
49. schôdza NR SR - 9.deň - B. popoludní
Dátum: 2026-04-27
Poslanec: Nash, Natália 
Druh vystúpenia: Vystúpenie s faktickou poznámkou

Ako pokazený gramofón ste tu opakovali tie isté bludy. Vy ste jazykár a ja vám poviem, že toto nie je absolútne žiadna dehumanizácia ani žiaden ad hominem útok. Toto je úplne obyčajné prirovnanie. Ohradili ste sa tu, že my osobne útočíme, ale váš príspevok bol vlastne len s nôžkou urážok a osobných útokov. Nepredložili ste tu jediný dôkaz o tom, že voľby v roku 2023 boli zmanipulované. Vy ste to normálne sprosté odôvodnili tak, že sa to dá len ťažko dokázať. Tak prosím, o tom nehovorme, keď sa to nedá dokázať. V tom prípade všetky tie argumenty, ktoré ste používali, nie sú vôbec žiadnymi argumentmi, pretože každý argument má obsahovať aj nejaké tvrdenie, aj nejaké vysvetlenie, aj dôkaz. A vaše vyjadrenia sú len trápnymi osobnými hodnotiacimi úsudkami a vyjadreniami. Celé vaše vystúpenie bolo len úbohým vytrhávaním citátov z kontextu. Koľkých ste tu citovali a vytrhávali ste to z kontextu, že to tak vôbec nepovedali. A hovorili ste, že ľudia budú voliť rovnako ako na Slovensku. Keď vy zriadite okrskové komisie a v nich budú trojčlenné komisie plus zapisovateľ. No na Slovensku to tak nie je, pretože tie komisie sú päťčlenné. A je to preto tak, aby sa tí ľudia mohli ísť naobedovať alebo ísť na záchod, hej? Preto je tam päť členov. Vy, keď zriadite trojčlenné, to myslíte, že tam ľudia vydržia 12 hodín sedieť bez toho, že si odskočia? Ďakujem pekne. Ďalší v poradí pán poslanec Hazucha, nech sa páči.
49. schôdza NR SR - 6.deň - B. popoludní
Dátum: 2026-04-22
Poslanec: Nash, Natália 
Druh vystúpenia: Vystúpenie s faktickou poznámkou

Pekne za slovo, pán predsedajúci. No úplne jednoducho, keď to poviem, tak my sme proti prekážkam pri získavaní informácií a sme proti drakonickým pokutám. Pretože vládna koalícia tu vytvára prekážky, ktoré budú brániť tým ľuďom, ktorí potrebujú vo verejnom záujme pristupovať k informáciám v katastri, tak im bude brániť k tomuto prístupu. Pretože doteraz to, čo sme mali zadarmo, tak už bude spoplatnené výpisom za 6 € a tie pokuty budú vlastne. Aj vtedy, keď využijeme tieto získané údaje, za ktoré si zaplatíme 6 € a náhodou ich teda zverejníme, tak toto bude považované za využitie údajov a môžeme za to dostať pokutu od 10 000 € až do 50 000. To sú naozaj, že drakonické pokuty. A naozaj toto, čo vy riešite pri tom hromadnom sťahovaní tých dát, ktoré je ako keby neoprávnené a chceme proti tomu bojovať, tak toto naozaj nevyrieši zmena zákona. Toto musíte riešiť technickými prostriedkami. Toto musíte riešiť tým, že zvýšite kybernetickú bezpečnosť tohto celého systému, pretože kataster je zrejmé, ak čelí takémuto zneužívaniu a sťahovaniu tých dát, tak on je zjavne ešte stále zraniteľný. Ak si spomínate na ten kybernetický útok, ktorý naň bol v januári 2025, po ktorom bol mimo prevádzky takmer dva mesiace a iba postupne nabiehal, tak on zrejme naozaj akože pokrivkáva na úrovni tejto kybernetickej bezpečnosti. Takže toto nezmeníte zmenou zákona. Toto musíte dať nakódiť. Ďakujem pekne.
49. schôdza NR SR - 6.deň - B. popoludní
Dátum: 2026-04-22
Poslanec: Nash, Natália 
Druh vystúpenia: Vystúpenie s faktickou poznámkou

Pán kolega. No nepočúvali ste ma úplne od začiatku, lebo tam som sa presne vymedzovala voči tomu, že naozaj občania si zaslúžia, aby boli ich osobné údaje chránené, ale tak, ako to aj pán minister povedal, on presne povedal, že aj tak nebudú, pretože vlastne budú tam nejaké tri úrovne. Jedna je, že neuvidia ani meno. Druhá úroveň je, keď sa prihlásia, uvidia meno a priezvisko, a tretia úroveň, keď si zaplatia, tak uvidia všetko. Uvidia aj adresu a uvidia aj dátum narodenia, hej? Takže úplne zas to GDPR to neošetrí úplne a nemusíte platiť. Dnes za ten výpis, ktorý nie je určený na právne účely a ten sa úplne ruší, a tam je to, že vy vlastne budete platiť aj, keď to nepotrebujete na právne účely, tak budete platiť 6 €, hej? Že tam je ten rozdiel, kedy ten štát vás zinkasuje. Ďakujem.
49. schôdza NR SR - 5.deň - B. popoludní
Dátum: 2026-04-21
Poslanec: Nash, Natália 
Druh vystúpenia: Vystúpenie s faktickou poznámkou

150. Ďakujem pekne za slovo, pán predsedajúci. Pán kolega Pročko, vy máte úžasný, skvelý pozorovací talent a vy ich viete vždy tak krásne demaskovať a naozaj to, ako opisujete ich aktivitu a to, akým spôsobom sa tu chovajú, tak v tomto kontexte to predĺženie volebného obdobia tohto parlamentu na päť rokov je naozaj jedna veľká nehoráznosť, pretože tá aktivita koaličných poslancov je naozaj zredukovaná na tie hlasovacie bloky, ktoré sú o jedenástej a o piatej. Vtedy sem prídu všetci do nohy a to ste aj pekne poznamenali, že tí šikovnejší medzitým vedia a stihnú si zarobiť na dotáciách alebo si vybavujú kšefty so štátom. No veľmi pekne sa tu vyfarbila aj pani kolegyňa Matejičková, ktorá naozaj, akože jej výrok, že načo to tu predkladáme, keď nám nič neprejde, tak to naozaj akože hovorí zato, akým spôsobom vy fungujete ako koalícia, lebo keby ste boli trochu schopnejší politici, tak by ste si z tých našich návrhov vybrali aspoň to lepšie, to, čo by aj kľudne pasovalo do vašej sociálnodemokratickej politiky a mohli by ste sa tým inšpirovať. Veď si to zoberte, normálne to opajcnite ako vaše diplomovky a normálne to prineste sem do parlamentu a rokujme o tom. A ďakujem vám, pán Pročko, ešte, že ste sa zastali aj mojich dvoch kolegýň. Bea Jurík, ktorá tu trefne kritizovala legislatívny proces, zneužívanie skráteného legislatívneho konania, zneužívanie poslaneckých návrhov, zneužívanie poslaneckých pozmeňovákov na prílepky k transpozíciám a aj Veroniky Veslárovej, ktorá je odborníčka na sociálne veci. Ďakujem vám.
49. schôdza NR SR - 5.deň - B. popoludní
Dátum: 2026-04-21
Poslanec: Nash, Natália 
Druh vystúpenia: Vystúpenie s faktickou poznámkou

96. Ďakujem pekne za slovo, pán predsedajúci. No, Bea, veľmi dobre si sa dotkla aj hlavne tej procedúry, čo sa týka toho, ako sem ten zákon príde a ako na ňom nemajú zhodu. Tento zákon podľa mojej analýzy patrí medzi tzv. parametrické zmeny zákonov. To znamená, že tam vymeníme jedno číslo za druhé a máme porobené a môžeme si to vykázať ako úžasnú poslaneckú prácu. K takýmto, uvediem aj nejaké príklady. Napríklad vo fonde na podporu športu sme zvýšili z 20 na 60 miliónov. Telesnú výchovu sme zvýšili z dvoch na tri hodiny, hej? Príspevok na pohreb sme zvýšili zo 79 euro na 200 eur. Počet žiakov v triede sme zvýšili z 25 na 28 a podobne. Sadzbu DPH z 20 na 23, volebné obdobie zo štyri na päť rokov, hej? Tak toto sú tie zákony, ktoré neriešia absolútne žiadnu podstatu, žiadne procesy, žiadne povinnosti, žiadne nastavenia, riešia iba to, že vymeníme jedno číslo za druhé. A takéto poslanecké návrhy potom musíte opravovať, pretože im nepredchádzala žiadna diskusia, žiadne stavovské organizácie, žiadni stakeholderi sa k nim nevyjadrili. Prestaňte toto robiť a dajte ich riadne do MPK, dajte ich do procesu a prineste ich ako vládne návrhy, na ktorých máte v koalícii zhodu, pretože takýto ambiciózny návrh na zmenu ústavného zákona, tak na ten nemáte zhodu a ten sem ani nenoste. Ďakujem pekne.
49. schôdza NR SR - 5.deň - B. popoludní
Dátum: 2026-04-21
Poslanec: Nash, Natália 
Druh vystúpenia: Vystúpenie s faktickou poznámkou

80. Ďakujem za slovo, pán predsedajúci. Dávid, budem na teba reagovať. Ty si sa venoval najmä tým ich argumentom, ktoré stoja na naozaj hlinených nohách a oni hovoria, že dlhšie volebné obdobie vraj zabezpečí stabilitu samosprávy. Takže štyri roky nezabezpečia stabilitu samosprávy, ale päť rokov už zabezpečí stabilitu samosprávy. Zabezpečí to kontinuitu, čiže štyri roky nestačia pre kontinuitu, ale päť rokov už je pre kontinuitu akurát. Potom bude lepšie dlhodobé plánovanie a rozvoj, takže za štyri roky sa nám to nepodarí, ale za päť to už možno vyjde. Takže tieto ich argumenty ešte oni sami uvádzali aj v dôvodovej správe, a síce povedali, že oni chcú zladiť to volebné obdobie s dĺžkou kľúčových strategických dokumentov, ktoré sa vraj tvoria teda na päť rokov. Takže my potrebujeme preto volebné obdobie na päť rokov, aby sme sa zladili s kľúčovými strategickými dokumentmi. Lenže to je absolútne nepochopenie kľúčových strategických dokumentov. Ony, tie kvalitné stratégie, musia riešiť problémy, tie najväčšie, ktoré presahujú tie volebné obdobia. Ony preto sú na toľko rokov, a preto sú viac. A ony musia riešiť tie problémy komplexne a tie sa riešia pomaly a vyžadujú si naozaj veľa investícií a najmä aj tá návratnosť sa v tých strategických dokumentoch potom rieši preto na toľko rokov, pretože tá návratnosť naozaj sa nedá zabezpečiť skôr. To sú investície do infraštruktúry, do školstva, do zdravotníctva a toto my nevieme rýchliť. No a ja sa potom teda pýtam, že ako budeme teda strategicky plánovať, keď budeme mať päťročné volebné obdobie, že či teda budeme mať tie stratégie na päť, sedem, desať alebo pätnásť rokov. Ďakujem pekne.
52. schôdza NR SR - 10.deň - B. popoludní
Dátum: 2026-06-09
Poslanec: Nováková, Alena 
Druh vystúpenia: Vystúpenie s faktickou poznámkou

Ďakujem za slovo. Pán Dvořák, strašili ste tu o tom, že nebudeme schopní napĺňať úsporné opatrenia. Tak neviem, či podľa seba súdim teba, pretože fakty sú také, že za bývalých vlád sa nepodarilo ani raz tieto opatrenia naplniť. A myslím, že ste si ich stanovili sami. Historicky prvýkrát sa to podarilo až nášmu ministrovi Šaškovi, o čom informovalo Ministerstvo zdravotníctva aj na rozpočtovej rade. Ďalej pán
52. schôdza NR SR - 3.deň - B. popoludní
Dátum: 2026-05-28
Poslanec: Petrík, Simona 
Druh vystúpenia: Vystúpenie s faktickou poznámkou

Aj pánovi ministrovi. Začnem od konca, tuto od kolegyne Šrobovej. Ešte raz chod. Čo je to chod? Chod je, že sa tam platia tie mzdy väčšinou tým ľuďom, hej? To znamená tým psychológom, tým sociálnym pracovníkom, ekonomickým poradcom, poradkyniam, právnym poradcom, poradkyniam. Veď v poriadku. To môžu byť ľudia, ktorí sú šikovní, ktorí môžu niekomu pomôcť, ale oni nepomôžu, lebo nemajú klientov. Ešte raz to zopakujem, čiže my minieme 50 miliónov € na mzdy v rámci projektu, ktorý nepomôže takmer nikomu. A takto to funguje na Slovensku už dlhé roky, že tu sa robia projekty pre projekty a nie preto, aby skrátka pomohli ľuďom. Čiže toto, toto je tá efektívna práca štátu. Takýmto spôsobom chceme pomáhať? Čiže to je jedna vec. A druhá vec, reakcia na pána ministra. Ja by som strašne chcela, pán minister, počuť tú odpoveď k tomu 8. máju, lebo ja vlastne neviem ten váš názor. Ak budete mať priestor ešte v tejto rozprave, keby ste sa dotkli toho 8. mája, že či sa chystáte niečo nové alebo iné urobiť toho 15. septembra, nech sa tu nedožijeme znova toho istého, že firmy a štátne inštitúcie nebudú vedieť, ako presne sa majú zachovať. A k tomu predvyplnenému daňovému priznaniu, čo ste hovorili, že to sa nedá šmahom ruky. Mne to je úplne jasné, že nie. To je veľmi náročná operácia. Viem si to aspoň čiastočne predstaviť, ale viete, že keby ste si povedali, že toto je naša priorita, hneď ako ste prišli do vlády na konci roka 2023, tak snáď už teraz v máji 2026 by ste už minimálne aspoň prišli s nejakým IT riešením, ktoré by sa približovalo k predvyplnenému daňovému priznaniu, alebo za tie tri roky by to už aj mohlo byť celé navrhnuté. Mi nehovorte, že nie. Tak idem. V rozprave vystúpi pán poslanec.
49. schôdza NR SR - 15.deň - B. popoludní
Dátum: 2026-05-06
Poslanec: Petrík, Simona 
Druh vystúpenia: Vystúpenie s faktickou poznámkou

Vám, kolegovia aj kolegyne, za aktívnu podporu a ja len budem pokračovať na margo toho, čo kolega David Day, čím uzatváral svoju faktickú. Skutočne, táto vláda sa chváli tým, že poskytuje obrovské množstvo sociálnych dávok a rôznych finančných podpôr pre rodiny s deťmi. Ale, čo je paradoxné, že sa nám tu rodí stále menej detí a že stále menej ľudí si chce zakladať na Slovensku rodiny. Darmo my prichádzame s tehotenským, darmo máme vysoký príspevok pri narodení dieťaťa, aj štedrý rodičovský príspevok. Pán minister sa tu chváli jeho každoročnou valorizáciou a takisto štedrou materskou. Naozaj, tá podpora je pomerne štedrá do troch rokov veku dieťaťa, ale čo potom, to je prvá vec, že potom tu už absentuje akákoľvek iná podpora. A ministerstvo práce ani táto vláda doteraz neprišli so žiadnymi riešeniami, ktoré by túto situáciu nejako napravili. A ja vám hovorím, že tým riešením je flexibilita. A ja tu prichádzam s dvomi návrhmi, ktoré zavádzajú flexibilitu. Jeden zavádza flexibilitu do čerpania materskej a otcovskej, že si ju otec aj matka budú môcť rozdeliť, väčšinou skôr otec a tým pádom aj dočerpať celú. A ten druhý je flexibilné poberanie rodičovského príspevku, to znamená, že môžu si skrátiť čas poberania príspevku a o to navýšiť mesačnú sumu toho rodičáku, čo im v tej konkrétnej dobe veľmi pomôže a možno si aj povedia, že OK, keď ja tu mám takúto možnosť a môžem popritom aj pracovať a ani sa mi až tak úplne zle nežije, možno, že si premyslím aj to druhé dieťa. Prečo ste doteraz s takýmito návrhmi neprišli? To je moderná rodinná sociálna politika, ktorou sa riadi každá príčetná krajina, ktorá chce nejakým spôsobom minimálne aspoň udržať pôrodnosť, ktorá u
49. schôdza NR SR - 15.deň - B. popoludní
Dátum: 2026-05-06
Poslanec: Petrík, Simona 
Druh vystúpenia: Vystúpenie

Ďalším pomerne praktickým návrhom v oblasti rodinnej politiky, ktorý tu už dávno chýba a určite by bol vo veľkom využívaný rodičmi, je zavedenie flexibilného poberania rodičovského príspevku. Toto je hlavným cieľom návrhu zákona, ktorý predkladám spoločne s kolegyňou Luciou Plavákovou. A teda viac o ňom poviem v rozprave, do ktorej sa hlásim ako prvá. Poprosím. Poprosím teraz pani.
49. schôdza NR SR - 15.deň - B. popoludní
Dátum: 2026-05-06
Poslanec: Petrík, Simona 
Druh vystúpenia: Vystúpenie

Ďakujem pekne, pán predsedajúci. Čiže predkladám pomerne dva veľmi jednoduché a praktické návrhy zákonov. Jeden predkladám samostatne, to je tento prvý, a druhý s kolegyňou Luciou Plavákovou. Ja teda k tomuto prvému návrhu len stručne uvediem, že ide o to, že jeho cieľom je zaviesť flexibilitu do čerpania materskej a otcovskej materskej dovolenky, a to tak, že ako pre matku, tak aj pre otca dieťaťa bude možné si materskú rozdeliť. Túto zatiaľ nechám a hlásim sa do rozpravy ako prvá. Zaujímajte, prosím, miesto.
49. schôdza NR SR - 15.deň - B. popoludní
Dátum: 2026-05-06
Poslanec: Petrík, Simona 
Druh vystúpenia: Vystúpenie s faktickou poznámkou

Ďakujem pekne. No, Michal, dobre si to všetko zhrnul. Ja len teda, že aktuálne tu máme na stole adresnú energopomoc, hej? Takto to volá Ministerstvo hospodárstva a ja neviem, že či so mnou budete súhlasiť, ale to nie je ani adresná a ani pomoc, hej? Pretože, ako si hovoril, 90 % domácností dostane nejaký šek s nejakými eurami. Hej? Niekde sú to, väčšinou sú to desiatky eur, jednorazová záležitosť. Mne píše strašne veľa ľudí, že po prvé ich to nijako nespasí, alebo že to napríklad dostala ich dcéra, ktorá ani nežije na Slovensku, ale oni ju nedostali. Doma, hej? Akí seniori v starom dome, ktorý je neprerobený roky, a ich naozaj tých 35 € absolútne nespasí a potom sa bavme ešte aj o tých ľuďoch, ktorí, ktorí ani tú energopomoc nedostanú a ešte platia aj zvýšené ceny elektriny, energie. Skrátka toto je realita Slovenska momentálne, že tu ľudia platia obrovské šeky mesačne za energie, pretože tento štát, táto vláda si neurobila svoju povinnosť a nejakým spôsobom nepomohla ľuďom v tom, aby boli sebestačnejší, aby si zateplili svoje domovy, aby si kúpili tepelné čerpadlo, aby si nainštalovali fotovoltaiky. Napríklad. A aby boli skrátka energeticky sebestačnejší. My tu máme rôzne projekty, ako je Obnov dom a podobne, ale mám takisto známych, ktorí sa borili s tou administratívou a ako základ je, že si to najskôr museli zaplatiť všetko sami. Čiže na to potrebujete mať najskôr peniaze, aby ste si ten dom nejakým spôsobom dali dokopy a potom môžete len dúfať a hľadať človeka, ktorý vám to celé odcertifikuje.
52. schôdza NR SR - 13.deň - A. dopoludnia
Dátum: 2026-06-12
Poslanec: Plevíková, Zuzana 
Druh vystúpenia: Vystúpenie s faktickou poznámkou

Pani poslankyňa Kolíková, vy ste išli veľmi silno moralisticky, že neprinášame ľuďom nič a ako nič nerobíme a tak ďalej. Ja by som bola zvedavá, že čo ste vy robili pre ľudí počas vášho celého vládnutia, no zhola, že vôbec nič. Jediné, čo ste dokázali za roky 2020 až 2023, je zdevastované verejné financie, zdevastovaných podnikateľov vďaka opatreniam, ktoré ste tu počas pandémie prijímali. Vtedy boli omnoho drahšie potraviny v obchodoch akože ako za našej vlády. A vôbec ste to neriešili. Riešil sa vtedy akurát tak opozičný SMER, ktorý dokonca aj presadil zákony spolu s koaličnou stranou ako opatrenia na zníženie týchto cien. A jediné, čo ste vy robili, bola kriminalizácia opozície a odstraňovanie veľmi nepohodlných ľudí. A vy tu idete takto silno moralizovať a ešte hovoriť niečo o zneužívaní moci. Následne ste prišli totálne mimo tému. 80 % vášho prejavu bolo mimo tému a spomínali ste tu tohto Tibora Gašpara. No, ako inak. Vám sa fakt už v opozícii o ňom sníva a začína to byť čím ďalej, tým viacej trápnejšie. Ale aby som sa vrátila k meritu veci. Pýtali ste sa, že koľko asi vyjde, vyjdú takéto voľby zo zastupiteľských úradov. No, výdavky volieb zo zahraničia boli poštou, tak celkové výdavky boli do 900000 €, sa pohybovali. A teraz odhad výdavkov, ktoré ideme zavádzať my, aby tieto voľby prebiehali zo zastupiteľských úradov, tak sa pohybujú celkové výdavky 500000 €, takže o mnoho nižšie.
52. schôdza NR SR - 13.deň - A. dopoludnia
Dátum: 2026-06-12
Poslanec: Plevíková, Zuzana 
Druh vystúpenia: Vystúpenie s faktickou poznámkou

Pán poslanec Dej ja rozumiem tomu, že vy vo svojej strane sa asi chcete venovať téme mladých, ale tie vaše argumenty, že mladí a Slováci utekajú do zahraničia a odchádzajú kvôli tejto vláde a tak ďalej a tak ďalej a nechcú sa vrátiť, tak stoja akurát tak na hlinených nohách a je to pekný blud. Po prvé, vyšla na svetlo sveta informácia, že počet Slovákov aj vracajúcich sa domov zo zahraničia po rokoch rastie a vyšla minulý týždeň, pretože zistili, že nie je všade naokolo tráva zelenšia. Preto sa vracajú. Po druhé, a keď hovoríte, že mladí sa ani nevrátia, tak, čo sa týka toho prieskumu komisára pre deti, keď sa robil tento daný prieskum, tak ukázal, že síce zvažujú, teda je to hypotetické. Vy ako mladý človek, keby sa vás spýtali, či zvažujete ísť do zahraničia a okúsiť svet, tak asi by ste povedali, že áno, pretože každého jedného to láka, nabrať nejaké skúsenosti a myslím si, že je to dobré a zhodneme sa na tom všetci. Ale chcú sa samozrejme aj vrátiť, pretože tu majú zázemie, rodinu, bezpečnosť, istoty, ktoré inde v zahraničí jednoducho nemajú a potom ani necítia. Mimochodom, je to aj celoeurópsky problém, čo sa týka odchodu mladých a tejto migrácie, takže táto migračná vlna alebo pohyb mladých ľudí, ktorí to zvažujú, je úplne normálny a typický. Je to celoeurópsky problém, ešte raz to poviem. Len vy tu robíte zo Slovenska totálnu čiernu dieru, kde sa žije príšerne a hrozné vôbec tu ostávať a huckáte tu tento naratív a ľudí, aby vôbec odišli.
52. schôdza NR SR - 13.deň - A. dopoludnia
Dátum: 2026-06-12
Poslanec: Plevíková, Zuzana 
Druh vystúpenia: Vystúpenie s faktickou poznámkou

Pani poslankyňa, vy ste tu spomínali, že účelom tohto zákona je ubrať hlasy opozícii, že by to malo byť nejaké ovplyvňovanie volieb. Tak ja vám tu pripomeniem zrovna pani Petkovú zo Zastavme korupciu, s ktorou máte veľmi úzky vzťah. Pripomeniem tu vôbec december, kedy ste spoločne pískali a Zastavme korupciu bola hore na balkóne, že áno. No a pani Kováč zrovna pripomenula a priznala, že kampaň Chcem tu zostať, ktorej bola súčasťou a bola dotovaná vládou z Veľkej Británie a súčasťou tejto kampane bola aj vaša europoslankyňa Veronika Cifrová Ostrihoňová, mala za účel ten, aby nevyhral SMER a ešte priznala, že to jednoducho zlyhalo v tom roku 2023, tento cieľ, ale vďaka tomu nemáme ústavnú väčšinu. Takže toto je účelové ovplyvňovanie volieb. Nie, že my meníme voľby zo zahraničia z možnosti voľby poštou na možnosť voľby zo zastupiteľských úradoch tak, aby bola zaručená ako ústavnosť, tak aj istota započítania hlasov.
52. schôdza NR SR - 11.deň - B. popoludní
Dátum: 2026-06-10
Poslanec: Plevíková, Zuzana 
Druh vystúpenia: Vystúpenie s faktickou poznámkou

Poslankyňa, začali ste tým, že tento návrh zákona zasiahne do volebného práva? Ja by som sa spýtala, že ako to myslíte, pretože nikomu neberieme právo voliť, áno? Len je v záujme to, aby volili presne tak, ako voliči tuto na Slovensku, tak aj v zahraničí. Aby to volebné právo, ktoré využije na to, aby jeho hlas bol započítaný v príslušných voľbách, bol aj skutočne dokonca započítaný. O tom sa tu bavíme. Pretože, keď sa stratí volebný lístok, čo som tu aj hovorila, tak i keď svoje volebné právo využije, tak bol podľa mňa akože znehodnotený a nebol započítaný jeho hlas a na každom hlase záleží, áno? To sa asi zhodneme všetci. Hovorili ste aj o poštových službách a keď tie služby, že hovoríme, že zlyhávajú, tak nech si zavoláme ministra Ráža. To ako myslíte vážne? To myslíte vážne, áno? Pani poslankyňa, každá krajina má svoj vlastný poštový podnik. Neviem o tom, že by Slovenská pošta bola po celom svete. Takže tiež neviem, prečo by sme si mali práve zavolať Jozefa Ráža. Nechcete ho rovno za to aj odvolávať, pretože presne takéto smiešne argumenty máte, keď odvolávate príslušných ministrov. Za ďalšie, je typické, že až po čase sa preukáže, teda nám ukáže aplikačná prax, že či sú negatívne alebo pozitívne dopady nejakého príslušného návrhu zákona. A toto má skôr negatívne dopady. Či už to, ako som hovorila, že sa strácala korešpondencia, hlasovacie lístky a tieto informácie sú priamo z Ministerstva vnútra. Myslím, že si pamätáme aj reportáže, ktoré o tom kolovali a samotní ľudia v zahraničí, teda voliči zo zahraničia sa na to sťažovali. Inak váš prejav v rozprave bol tak, že ako keby sme jediná krajina, akože vyprecizovala inak voľby zo zahraničia. Niekde vôbec nie je, že môžu voliť voliči príslušnej krajiny zo zahraničia, akože vôbec. A keby to bol nejaký, že protiprávny krok alebo protidemokraciu alebo protivolebný, tak nebojte sa
52. schôdza NR SR - 9.deň - A. dopoludnia
Dátum: 2026-06-05
Poslanec: Plevíková, Zuzana 
Druh vystúpenia: Vystúpenie s faktickou poznámkou

Pani poslankyňa, vy ste spomenuli Tibora Gašpara akože minimálne 20-krát. V každej vete, ak nie v každej druhej vete. Ja už som vám raz povedala, že sa vám o ňom podľa mňa aj sníva, lebo ako práve vy ho spomínate neustále, či už v diskusiách, na tlačovke, v rozprave, vo faktickej, vy vlastne o ničom inom pomaly ani nerozprávate. Ja neviem, či si to uvedomujete. To už vyzerá tak, že ste od neho priam ako závislá. A jediný, kto tu šíri klamstvá, aj mimo témy, ste akurát tak vy a teraz ste to predviedli aj v rozprave. Sa radšej starajte o svojho igelitkového Martina a pána Šimečku a poupratujte si pred vlastným prahom, áno?